* 1812-1814 йылдарҙағы [[1812 йылғы Ватан һуғышы|Ватан һуғышында]] [[башҡорт халҡы]]ның ҡатнашыуын әүҙем яҡтыртҡаны һәм Башҡортостанда үҫеп килеүсе быуынды илһөйәрлек рухында тәрбиәләү эшенә ҙур өлөш индергәне өсөн «Аманат» журналы «Башҡорт халҡының хәрби даны» миҙалы менән бүләкләнде. «Төньяҡ амурҙары» хәрби-тарихи клубы етәксеһе Илдар Шәйәхмәтов баҫманың баш мөхәррире [[Сәлмән Ярмуллин]]ға награда, [[башҡорт]] һәм [[урыҫ теле|урыҫ]] телдәрендә таныҡлыҡ тапшырҙы. Был тантана 2015 йылдың 5 октябрендә [[Өфө]]лә, «[[Башинформ]]» агентлығының матбуғат конференциялары залында үтте<ref>[http://www.bashinform.ru/bash/769883/ «Аманат» журналы «Башҡорт халҡының хәрби даны» миҙалы менән бүләкләнде — «Башинформ» мәғлүмәт агентлығы, 2015 йыл, 5 октябрь]</ref>.